Владимир Соловьов
Възторга
със пресметната измама…

Превод от руски: Александър Миланов, —

chitanka.info

Възторга — със пресметната измама,

божествената реч — със робския език,

Парнаса свят — с шума на балагана

смени и за глупците бе велик.

Когато сам, сломен, разочарован,

си спомни за светата красота,

умът безсилен, в земен прах заровен,

защо зове нетленната мечта?

Чаровни звуци на любов пламтяла

напразно пожела да вложи в стих,

трепереше ръката вкостеняла

и призракът изчезна с полет тих.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.